Diari Oficial de la Generalitat Valenciana


Sumari del DOGV 3537, del 07-07-1999 (1999/6540)

RESOLUCIÓ de 28 de juny de 1999, del conseller de Medi Ambient, per la qual es resol la convocatòria de subvencions destinades al foment i la potenciació de diferents aprofitaments agroforestals: cultiu de plantes aromàtiques, medicinals i condimentàries, trufícoles, apícoles i execució de projectes d'aprofitament energètic de biomassa en l'àmbit forestal en l'exercici 1999.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3537

Data del DOGV
:   07-07-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/6540


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 28 de juny de 1999, del conseller de Medi Ambient, per la qual es resol la convocatòria de subvencions destinades al foment i la potenciació de diferents aprofitaments agroforestals: cultiu de plantes aromàtiques, medicinals i condimentàries, trufícoles, apícoles i execució de projectes d'aprofitament energètic de biomassa en l'àmbit forestal en l'exercici 1999. [1999/X6540]
  
Vista l'ordre de 22 de novembre de 1996, per la qual s'estableix un règim d'ajudes destinades al foment i la potenciació de diferents aprofitaments agroforestals: cultiu de plantes aromàtiques, medicinals i condimentàries, trufícoles, apícoles i execució de projectes d'aprofitament energètic de biomassa en l'àmbit forestal.
  
D'acord amb l'ordre de 27 d'abril de 1999, de la Conselleria de Medi Ambient, per la qual es fa pública la línia de subvenció per import global màxim de 64.109.008. pessetes (221.172,45. euros), a càrrec de la línia 1808/000/07 del programa 442.40 dels pressupostos de la Generalitat Valenciana per a 1999.
  
Vist que les sol·licituds presentades han sigut examinades i avaluades per les comissions provincials segons el que preveu la base tercera de l'annex I de l'ordre de convocatòria.
  
Vista la proposta de resolució que eleva la Direcció General per al Desenvolupament Sostenible, d'acord amb les atribucions que tinc conferides, resolc:
  
Primer
  
Concedir les subvencions la quantia de les quals s'assenyala en l'annex II per a les activitats especificades en les sol·licituds.
  
Segon
  
Desestimar les sol·licituds incloses en l'annex I per les causes assenyalades.
  
Tercer
  
Contra aquesta resolució, que posa fi a la via administrativa, es pot interposar recurs contenciós administratiu en el termini de 2 mesos, comptadors des de l'endemà de la publicació en el Diari Oficial de la Generalitat Valenciana d'aquesta resolució, davant la sala contenciosa administrativa del Tribunal superior de Justícia de la Comunitat Valenciana, d'acord amb els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant el conseller de Medi Ambient en el termini d'un mes des de l'endemà de la publicació, d'acord amb el que disposen els articles 114 i 115 de la Llei 4/1999, de 13 de gener, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.